Mõistust harrastav Prantsusmaa on annud hulga esmajärgulist matemaatikuid, eriti 16. ja 17. sajandil. Aga ka terve rida silmapaist­vamaid prantsuse filosoofe on ise olnud matemaatikud, nagu Descartes, Pascal, d'Alambert, või saanud tugeva  matemaatilise hariduse, nagu Condorcet, Comte jt. Aga ka niisugune poeet, kui Paul Valery, on tegelenud enne oma luule õitseaega aastakümneid matemaatikaga. Jah, prantsuse värss ise rajaneb just silpide arvu lugemisel. Nagu Madariaga tabavalt märganud, maksab sääl geomeetria-vaim ka õigu­ses, sest õigus, le droit, on puhtgeomeetriline mõiste, üle kantud ini­meste vahekorda.